Diari Oficial de la Generalitat Valenciana


Sumari del DOGV 5154, del 14-12-2005 (2005/13208)

Informació pública de l'aprovació definitiva dels projectes d'urbanització i reparcel·lació del sector pla parcial Raconc.
--------------------------------------------------------------------------------------------------------------------------

### Dades del document

Número de DOGV
:   5154

Data del DOGV
:   14-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13952


Organisme emissor
:   Ajuntament d'Ador

Tipus de document
:   Anunci

Informació pública de l'aprovació definitiva dels projectes d'urbanització i reparcel·lació del sector pla parcial Raconc. [2005/F13558]
  
El Ple de l'ajuntament, en la sessió del dia 25 de novembre de 2005, va adoptar el següent acord:
  
«Vistos els projectes d'urbanització i reparcel·lació del sector pla parcial Raconc, presentats per Francisco París Molina en nom i representació de Franpamo, SL.
  
Vist que en la seua tramitació han estat exposats al públic en el Diari Oficial de la Generalitat Valenciana número 5.092, de data 14 de setembre de 2005, i en el diari Las Provincias, del dia 12 de setembre de 2005, així com al tauler d'anuncis de l'ajuntament.
  
Vista l'al·legació presentada per l'Alcaldia de Palma de Gandía, sobre estudis predictius d'impacte acústic ambiental per increment del trànsit rodat a causa de la posada en marxa del sector PP Industrial Raconc, i estudi de nivells en exterior.
  
Vistos els informes tècnics.
  
Es proposa al Ple de l'ajuntament l'adopció de l'acord següent:
  
1. Desestimar l'al·legació presentada per l'Alcaldia de Palma de Gandía basant-se en les consideracions que a continuació es detallen:
  
- En primer lloc, l'al·legació no especifica si es presenta per al projecte d'urbanització o per al de reparcel·lació, els quals són de distint contingut.
  
- Esta al·legació és totalment inacceptable atés que formalment va haver de presentar-se com a al·legació o inconvenient a l'aprovació del pla parcial, cosa que no es va fer en el seu dia, allà per l'any 1995.
  
- Este tipus d'al·legació procedia en i durant la informació pública del programa d'actuació integrada, és a dir quan es va analitzar la viabilitat de programa de desenvolupament d'actuació integrada en desplegament del pla parcial, cosa que no es va fer. I si es va fer en forma semblant encara que sense el suport dels documents «ingents» ara empleats, la veritat és que contra la seua anterior desestimació no hi ha cap contenciós o seguix en vigor, per la qual cosa es va acatar l'actuació i no és moment el de la reparcel·lació o el de la urbanització, quan es discutix sobre la superposició de parcel·les, l'adjudicació pròxima, o la major o menor façana; o contràriament quan s'observa la insuficiència de fanals o si el diàmetre de les canalitzacions de pluvials i si els embornals són suficients, quan s'ha de plantejar la viabilitat del programa pel seu presumpte i molt futurible excés de soroll en qui ja el suporta.
  
2. Aprovar definitivament el projecte d'urbanització.
  
3. Aprovar el projecte de reparcel·lació forçosa sense modificacions, notificar als interessats l'acord aprovatori, publicar-lo i inscriure'l en el Registre de la Propietat, previ atorgament del corresponent document públic.
  
4. Als efectes previstos en l'article 72 de la Llei Reguladora de l'Activitat Urbanística:
  
A) Aprovar les quotes d'urbanització assignades en el projecte de reparcel·lació als propietaris, que han de retribuir en metàl·lic la labor urbanitzadora.
  
B) Declarar executables i exigibles les compensacions monetàries complementàries o substitutives d'acord amb el que establix el projecte de reparcel·lació.
  
C) Declarar exigible el pagament anticipat de les inversions previstes per al primer semestre, amb el benentés que les liquidacions seran provisionals, a reserva de la definitiva que aprovarà l'ajuntament amb audiència prèvia dels interessats.
  
5. Acceptar formalment incorporar al patrimoni municipal, i afectar als usos previstos en el planejament, els terrenys (vials, parcs i jardins, equipaments i els terrenys edificables no susceptibles d'apropiació privada) cedits de dret al municipi.
  
6. Publicar l'acord en el Diari Oficial de la Generalitat Valenciana i procedir a notificar-lo als titulars afectats, amb expressió dels recursos.
  
7. Facultar l'alcalde perquè en nom i representació de la corporació realitze els tràmits necessaris i firme els documents adients per a complir el present acord.
  
Esta resolució posa fi a la via administrativa i podrà ser recorreguda potestativament en reposició davant del mateix òrgan que dictà l'acte. El termini per a interposar el recurs serà d'un mes, comptat des de la data de la publicació de la resolució, i si s'interposa el recurs de reposició no podrà interposar-se recurs contenciós administratiu fins que aquell siga resolt expressament o se n'haja produït la desestimació per silenci.
  
Transcorregut un mes des de la interposició del recurs de reposició sense que se'n notifique la resolució s'entendrà desestimat per silenci administratiu i quedarà expedita la via contenciosa administrativa.
  
Recurs contenciós administratiu: el recurs contenciós administratiu pot ser interposat directament davant de l'ordre jurisdiccional contenciós administratiu.
  
El termini per a interposar este recurs serà de dos mesos comptats des de la data de publicació de la present resolució si no s'ha interposat recurs de reposició. O també transcorreguts dos mesos, però comptats des del dia que li siga notificada la resolució expressa del recurs de reposició, o des de la data en què transcórrega un mes des de la interposició del recurs de reposició esmentat, si s'haguera interposat potestativament.
  
Tot sense perjuí que puga exercir qualsevol altre recurs que estime procedent.